cyanic-selkie/wikianc huggingface dataset:
Oļa Tira
O. Tira ir dzimusi padomju armijas ģimenē Postdamā, Austrumvācijā. Tur viņa pavadīja savas dzīves pirmos gadus un tad kopā ar ģimeni pārvācās uz Kišiņevu. Pirmajos koncertos sākusi piedalīties 14 gadu vecumā. 2006. gada decembrī izdevusi studijas albumu ar nosaukumu Your Place or Mine?.
Eiropas Komisijas Humānās palīdzības un civilās aizsardzības ģenerāldirektorāts
Eiropas Komisijas Humānās palīdzības un civilās aizsardzības ģenerāldirektorāts (ECHO), kura iepriekšējais nosaukums bija Eiropas Kopienas Humānās palīdzības birojs, ir Eiropas Komisijas departaments, kas sniedz humāno palīdzību un civilo aizsardzību ārvalstīm.
2013. gadā ar ECHO starpniecību Eiropas Savienība (ES) sniedza ārkārtas palīdzību 1,35 miljardu EUR apmērā. ES ir bijusi otrs lielākais humānās palīdzības donors katru gadu kopš 2000. gada (dati pieejami līdz 2012. gadam). Kopā ar tās dalībvalstīm ES ir pasaulē lielākais humānās palīdzības donors, 2009. gadā sniedzot vairāk nekā 50% no kopējās humānās palīdzības. ECHO finansētie projekti skar vairāk nekā 120 miljonus cilvēku 90 valstīs ik gadu.
Savā humānās palīdzības darbībā ECHO neīsteno palīdzības programmas pati, bet gan finansē to darbību, izmantojot vairāk nekā 200 partneru tīklu (NVO, ANO aģentūras un starptautiskas organizācijas, piemēram, Sarkanais Krusts). 2013. gadā ECHO bija 44 pārstāvniecības 39 valstīs, un tajās strādāja 149 starptautiskie humānās palīdzības eksperti un 315 vietējie darbinieki. Pārstāvniecības nodrošina jaunāko analīzi par esošajām un prognozētajām vajadzībām konkrētajā valstī vai reģionā, piedalās humānās palīdzības stratēģiju un politikas izstrādāšanā, sniedz tehnisko atbalstu ECHO finansētajam operācijām, nodrošina humānās palīdzības pasākumu pienācīgu pārraudzību un veicina donora koordināciju praktiskajā līmenī.
Papildus finansējuma nodrošināšanai humānajai palīdzībai ECHO arī ir atbildīga par ES Civilās aizsardzības mehānismu. 2001. gada izveidotais mehānisms veicina sadarbību starp civilās aizsardzības iestādēm visā Eiropā. Pašlaik mehānismā piedalās 31 valsts — visas 28 ES dalībvalstis un Īslande, Norvēģija un Ziemeļmaķedonija. Mehānisms tika izveidots, lai nodrošinātu saskaņotu palīdzību no dalībvalstīm dabas un cilvēku izraisīto katastrofu upuriem Eiropā un citviet.
Pēc tam, kad 2012. gadā ES tika piešķirta Nobela miera prēmija, Barozu vadītā Eiropas Komisija pieņēma prēmijas naudu ES vārdā un piešķīra to jaunai iniciatīvai — Miera bērni. 2013. gadā Miera bērnu projektiem tika atvēlēti aptuveni 2 miljoni EUR. 2014. gada finansējums tika palielināts līdz 4 miljoniem EUR.
Vēsture
Eiropas Kopienas Humānas palīdzības biroju (ECHO) 1992. gadā izveidoja otrā Žaka Delora vadītā Eiropas Komisija. Kad 2009. gadā likvidēja Eiropas Kopienu, biroju sāka dēvēt par Eiropas Komisijas vai Eiropas Savienības Humānas palīdzības departamentu, joprojām saglabājot nosaukuma abreviatūru ECHO.
Jauna komisāra iecelšana 2010. gadā ar portfeli starptautiskajai sadarbībai, humānajai palīdzībai un reaģēšanai uz krīzēm atbilda Lisabonas līguma, kurā liela loma ir humānajai palīdzībai un civilajai aizsardzībai, 214. pantam un 196. pantam. ECHO oficiālais nosaukums tikai mainīts uz Humānas palīdzības un civilās aizsardzības ģenerāldirektorātu. Vides ģenerāldirektorāta Civilās aizsardzības nodaļa tika pārnesta uz ECHO ģenerāldirektorātu. Pārveide tiek uzskatīta par soli uz priekšu uzlabotas sadarbības un lēmumu pieņemšanas virzienā jomā, kurā ātra lēmumu pieņemšana glābj dzīvības.
ES Civilās aizsardzības mehānisms nodrošināja arī jaunā Ārkārtas reaģēšanas koordinēšanas centra (Emergency Response Coordination Centre — ERCC) izveidi; tas ir civilās aizsardzības centrs katastrofu uzraudzībai un uzlabo gatavību un reaģēšanu valstīs, ko biežāk skar katastrofas. Piemēram, civilās aizsardzības mehānisms tika izmantots Bosnijā un Hercegovinā un Serbijā plūdu laikā.
Mandāts un principi
Humanitārās palīdzības jomā ECHO mandāts ir sniegt ārkārtas palīdzību un materiālo palīdzību (preču un pakalpojumu veidā) konfliktu un dabas un cilvēku radītu katastrofu upuriem ārpus ES. Tās mandāts arī aptver katastrofu novēršanu un pēckrīzes operācijas.
Eiropas humānā palīdzība ir balstīta uz humanitātes, neitralitātes, objektivitātes un neatkarības humānajiem principiem. Tāpēc tās īstenošana atkarīga no Starptautiskā humānā likuma piemērošanas.
Humanitāte nozīmē, ka, kur vien tās pastāv, jāpievērš uzmanība cilvēku ciešanām, īpašu uzmanību pievēršot visvieglāk ievainojamiem.
Neitralitāte nozīmē, ka humānā palīdzība nedrīkst dot priekšroku nevienai pusei bruņotā konfliktā vai kādā citā strīdā.
Neatkarība nozīmē, ka humānie mērķi ir neatkarīgi no politiskajiem, ekonomiskajiem, militārajiem un citiem mērķiem.
2007. gadā pēc komisāra Luija Mišela iniciatīvas Eiropas Komisija pieņēma dokumentu "Eiropas konsensuss par humāno palīdzību", kas veidoja pirmo Eiropas politisko atsauces tekstu par humāno palīdzību. NVO aktīvi piedalījās šī dokumenta izveidē, un to var uzskatīt par "visaptverošāko tekstu un tuvāko kopīgo nostāju ar NVO". Eiropas konsensuss vēlreiz apliecina humanitātes, objektīvisma, neitralitātes un neatkarības humānos principus. Tas arī nosaka, ka "humānā palīdzība nav krīzes pārvaldības rīks".
2012. gadā ECHO izstrādāja pirmo konsensusa pārskatīto versiju kopš tā pieņemšanas, uzsverot vajadzību pēc spēcīgākām partnerībām, kvalitatīvi izvēloties partnerus un nodrošinot uzlabotu pārskatatbildību pret pilsoņiem un ieinteresētajām pusēm.
Tāpat 2012. gadā ECHO un citi donori strādāja kopā ar Aģentūru pastāvīgo komisiju (IASC), lai izstrādātu Pārmaiņu dienaskārtību. Lai uzlabotu humānās palīdzības reaģēšanas operativitāti un efektivitāti, tika noteikti kopīgi humānās palīdzības vadības, pārskatatbildības un koordinēšanas principi. Turklāt civilā aizsardzība tika pieņemta kā daļa no ECHO mandāta, lai nodrošinātu labāku sadarbību un aizsardzību katastrofu laikā starp trešajām un reģionālajām valstīm un starptautiskajām organizācijām.
Normatīvie akti
Kopš stājās spēkā Lisabonas līgums, Eiropas Savienības humānas palīdzības darbību nosaka Līguma par Eiropas Savienības darbību 214. pants. Humānā palīdzība ir dalīta paralēlā kompetence: tas nozīmē, ka ES īsteno autonomu politiku, kas neliedz dalībvalstīm izmantot savas kompetences un nepadara ES politiku par tikai "papildinājumu" dalībvalstu politikām.
Kā noteikts 214. pantā, humānās palīdzības jomā ES darbība paredz sniegt ārkārtas palīdzību un materiālo palīdzību dabas un cilvēku radītu katastrofu upuriem trešajās valstīs. 214. pants arī atkārtoti uzsver humānas palīdzības principus, kas ņem vērā starptautisko likumu un humanitātes, objektivitātes, neitralitātes un nediskriminācijas principus.
Lisabonas līgums nosaka arī Eiropas Brīvprātīgā humānās palīdzības korpusa izveidi (Līguma par Eiropas Savienības darbību 214. pants), kas ļauj eiropiešiem, kas vēlas iesaistīties tieši humānās palīdzības pasākumos, pievienoties tam.
ES Palïdzïbas Brïvprätïgie
Eiropas Komisija izveidoja iniciatīvu, kas paredz radīt vairāk nekā 18000 pozīciju visā pasaulē pilsoņiem, kas vēlas brīvprātīgi iesaistīties humānās palīdzības pasākumos laika posmā no 2014. līdz 2020. gadam. Iniciatīva paredz brīvprātīgo apmācību kopīgā Eiropas apmācību programmā, pirms viņi sāk darboties sertificētās humānās palīdzības organizācijās. Koncentrējoties uz pretestības un civilās aizsardzības spēcināšanu, 2012. gadā tika piešķirts finansiāls atbalsts pieciem pilotprojektiem, kuros piedalās apmēram 150 brīvprātīgie.
Eiropas Parlaments (EP) nobalsoja par šo iniciatīvu 2014. gada februārī. Brīvprātīgo pozīcijas iekļauj darbu ES finansētās humānās palīdzības operācijās visā pasaulē, humānās palīdzības organizācijās ES vai operāciju atbalstīšanu internetā, strādājot mājās.
Tās NVO, kas piedalās, iziet sertificēšanas procesu, lai nodrošinātu, ka tās atbilst Eiropas standartiem attiecībā uz brīvprātīgo pārvaldi.
Budžets
2013. gadā ECHO palīdzības budžets sasniedza nepilnu vienu procentu no visa ES budžeta. Turklāt Eiropas Komisija izmantoja savu Ārkārtas palīdzības rezervi, lai reaģētu uz krīzēm un neparedzētam katastrofām. Budžets kopā ar rezerves finansējumu 2013. gadā sasniedza 1,35 miljardus EUR. ECHO sniedz humāno palīdzību vairāk nekā 124 miljoniem cilvēku 90 valstīs ārpus ES, no kuram 39 atzītas par krīzes stāvoklī esošām. Civilās aizsardzības mehānisms 2013. gadā tika aktivizēts 36 reizes attiecībā uz krīzēm gan ES, gan ārpus tās.
Lielākā daļa finansējuma tiek izdota pārtikai un uzturam (40%). Citas pasākumu galvenās jomas ir veselības un medicīniskais sektors (iekļaujot psihosociālo atbalstu) (13%), ūdens un sanitārija (13%), pajumte (19%) un aizsardzība (7%). 2013. gadā ECHO 3% (samazinājums kopš 2012. gada) no budžeta piešķīra katastrofu gatavībai. 2013. gada 2% budžeta tika atvēlēti civilajai aizsardzībai.
2013. gadā 40% no budžeta tika iztērēts Āfrikā, 18% — Āzijā, Latīņamerikā, Karību reģionā un Klusā okeāna reģionā, 32% — Tuvajos Austrumos un Vidusjūras reģionā.
Palīdzība attīstībai 2010. gada sasniedza vēsturiski augstu rekordu. Kopā ar palīdzību, ko sniedz dalībvalstis individuāli, ES ir lielākais palīdzības donors pasaulē. No 9,8 miljardiem EUR humānas palīdzības visā pasaulē 2010. gadā ap 41% sniedza ES.
Pieņemtajā 2014. gada budžetā gandrīz 1 miljards EUR tika paredzēts humānajai palīdzībai un civilajai aizsardzībai.
Stratēģija
ECHO ir mandāts glābt un saglabāt dzīvību ārkārtas situācijās un nekavējoties pēc tam neatkarīgi, vai tās ir dabas vai cilvēka radītas. Ievērojot šos principus, Komisija ir apņēmusies katru gadu sagatavot Stratēģijas dokumentu, lai koordinētu un programmētu pasākumus efektīvi un pienācīgā veidā, ievērojot objektīvu pieeju, balstoties uz vajadzībām.
2013. gadā ECHO plānoja fokusēt tās humāno palīdzību gandrīz 90 valstīs. Tās piecas lielākās operācijas bija Sāhelas reģionā Rietumāfrikā, tai skaitā turpmākā reaģēšana uz konfliktu Mali (82 miljoni EUR), Sudānā un Dienvidsudānā (80 miljoni EUR), Kongo Demokrātiskajā Republikā (54 miljoni EUR), Pakistānā (42 miljoni EUR) un Somālijā (40 miljoni EUR). 40% no ECHO humānas palīdzības ir paredzēta Subsahāras Āfrikas reģionam.
Rezerves budžets tika izmantots, lai reaģētu uz ievērojamām humānajām krīzēm Sīrijā, Mali, Sāhelā, Dienvidsudānā, Kongo Demokrātiskajā Republikā, Mjanmā un Filipīnas. ECHO sniedz finansiālu atbalstu arī turpinoties iepriekšējām krīzēm, piemēram, Bangladešā, Kolumbijā, Jemenā, Alžīrijā, Pakistānā un Mjanmā.
Sabiedriskais viedoklis
2012. gada veiktajā "Eurobarometra" aptaujā par humāno palīdzību tika konstatēts, ka Eiropas pilsoņi izjūt lielu solidaritāti pret konfliktu un dabas katastrofu upuriem ārpus ES, un 9 no 10 pilsoņiem uzskata, ka "ir svarīgi, ka ES finansē humāno palīdzību ārpus tās robežām", bet 8 no 10 uzskata, ka "koordinēta ES civilās aizsardzības darbība ir efektīvāka nekā atsevišķu valstu darbība".
Bātas pagasts
Bātas pagasts bija viena no Liepājas apriņķa (agrāk līdz 1924. gadam Aizputes apriņķī) administratīvajām teritorijām tā austrumos. Pagasta valde atradās tagadējā Vecbātā. Likvidēts 1925. gadā, teritorija pievienota Vaiņodes pagastam.
Ar 1926. gada 5. marta Iekšlietu Ministrijas Pašvaldību departamenta rīkojumu Nr. 102539 no 1926. gada 1. aprīļa "Bātas un Vaiņodes pagasti apvienoti par vienu kopīgu pagastu zem nosaukuma "Vaiņodes" pagasts"
Silvija
Silvija var būt:
Jenss Jākobs Bercēliuss
1806. gadā ieviesis terminu "organiskā ķīmija". 1815. gadā noskaidrojis etiķskābes, dzintarskābes, vīnskābes un citu vielu formulas. 1830. gadā, pētot vīnogskābi, atklājis, ka tās ķīmiskais sastāvs ir identisks vīnskābes sastāvam un ierosinājis to izskaidrot ar atomu dažādu sakārtojumu molekulās, kā arī ieteicis šo fenomenu apzīmēt ar terminu "izomērija". Bercēliuss ieviesis arī tādus jēdzienus kā katalīze, polimērs un alotropija.
Bercēliuss atklājis ķīmiskos elementus selēnu, toriju un cēriju, kā arī devis nosaukumus viņa studentu atklātajiem litijam un vanādijam. Pirmo reizi izdalījis brīvā veidā silīciju, titānu, tantālu, cirkoniju.
Rīgas Valsts 1. ģimnāzija
Skolai kā pirmajai Latvijā dibināta absolventu un draugu biedrība ar mērķi finansiāli atbalstīt skolu. Skolā darbojas jauniešu koris "Kamēr...". Kopš 2009. gada Draudzīgā aicinājuma fonda skolu reitingā un kopš 2013. gada Ata Kronvalda fonda Latvijas skolu reitingā Rīgas Valsts 1. ģimnāzija ieņem pirmo vietu ģimnāziju un lielo skolu grupā. Lai iegūtu vietu skolā, ir jāiztur matemātikas konkurss, kurā uz vienu vietu pretendē 8-10 skolēni. 9. klases noslēgumā skolēniem jāiztur vēl viens matemātikas konkurss, lai saglabātu vietu skolā. 2019. gadā konkursam uz 10. klasi pieteicās vairāk nekā tūkstoš Latvijas 9. klašu skolēnu.
Vēsture
Skolas pastāvēšanai iespējams izsekot līdz pat 1211. gadam, kad bīskaps Alberts Rīgā nodibināja Svētās Marijas katedrāli un pie tās — Livonijas bīskapijas domkapitula klosteri. Kādā 1239. gada 19. aprīļa dokumentā minēts, ka domkapitula sholastiķis (mācību pārzinis) bijis kanoniķis Heinrihs, kas uzskatāms par pirmo zināmo Rīgas Doma klostera skolas vadītāju. Skola atradās Doma baznīcas krustejā un bija paredzēta katoļu garīdznieku sagatavošanai. Tās mācību programma atbilstoši viduslaiku latīņu skolu tradīcijai bija sadalīta triviuma ciklā — gramatika, retorika un dialektika.
1524. gadā luterāņu sarīkotajos baznīcu grautiņos katoļu Doma klostera skolu slēdza. 1528. gadā Rīgas rāte skolu no jauna atvēra kā laicīgu pilsētas otrās pakāpes skolu un par Domskolas pirmo rektoru iecēla Nīderlandes kalvinistu sludinātāju Jākobu Batusu (Jacobus Battus, miris 1546. gadā). Pēc viņa Domskolas rektori bija Retgers Pistorijs (no 1538) un Hermanis Vilkens (1554—1561), vēlākais Heidelbergas Universitātes rektors, kas savās publikācijās par burvestībām pieminējis Rīgas apkārtnes vilkačus. Skolā bija trīs klases, kurās mācīja klasiskās valodas, gatavojot tālākām studijām universitātēs. Zviedru Vidzemes laikā ar Zviedrijas karaļa Gustava II Ādolfa lēmumu 1631. gadā uz Doma skolas bāzes izveidoja Rīgas Akadēmisko ģimnāziju. Tajā bija trīs augstākās klases, kurās uzņēma pēc piecu klašu Domskolas beigšanas. Pirmie ģimnāzijas profesori bija Hermanis Samsons (ģimnāzijas inspektors), Johans Struborgs un Johans Hēfelns, vēlākie profesori bija Johans Brēvers (filozofija, vēsture, teoloģija), Johans Rihmanis (filozofija), Henings Vite (retorika un vēsture), Johans Pauls Mellers (jurisprudence un matemātika), kas ģimnāzijā izveidoja observatoriju ar diviem teleskopiem. Ģimnāzijā tika rīkoti publiski disputi un priekšlasījumi, kas saglabājušies līdz mūsu dienām. 1656. gadā ģimnāzijas ēka Otrā Ziemeļu kara laikā krievu bombardēšanas dēļ tika nopostīta, un 1675. gadā Zviedrijas karalis Kārlis XI nodibināja otru pilsētas ģimnāziju — Kārļa liceju (latīniski: Schola Carolina), kas atradās pie Sv. Jēkaba baznīcas. Rīgas Akadēmiskā ģimnāzija pie Rīgas Doma darbu atsāka 1678. gadā.
Pēc Rīgas ieņemšanas Lielā Ziemeļu kara laikā 1711. gadā ģimnāzijas klases tika slēgtas, tomēr turpināja darboties Rīgas Domskola, kurā pakāpeniski atjaunojās klasiskās ģimnāzijas tradīcijas. Šajā periodā skolā strādāja vēlākais filozofs Johans Gotfrīds Herders (1764—1769) un rektora amatā bija ievērojamie apgaismības laikmeta darbinieki Karls Filips Mihaels Snells (1780—1787) un Kārlis Gotlobs Zontāgs (no 1788). 1787. gada 12. jūlijā pēc Krievijas ķeizarienes Katrīnas II rīkojuma tika svinīgi atklāta jaunā ģimnāzijas — Rīgas liceja — ēka Pils laukumā 2 (ēka celta 1785.—1787. gadā, arhitekts Matiass Šonss).
1804. gadā Vidzemes guberņas izglītības reformu laikā Domskolu pārveidoja par Rīgas apriņķa galveno mācību iestādi — Rīgas 1. apriņķa skolu, 1861. gadā — par Rīgas reālģimnāziju, kurā mācījās arī Vilhelms Ostvalds (1864—1871), bet 1873. gadā — par Rīgas Pilsētas ģimnāziju. Publiskai apskatei Rīgas pilsētas reālģimnāzijā 1869. gadā atklāja Rīgas pilsētas gleznu galeriju. 1874. gadā pēc Rīgas galvenā arhitekta Johana Daniela Felsko projekta tika uzcelta tagadējā skolas ēka Raiņa bulvārī 8. Rīgas pilsētas gleznu galerija 1879. gadā tika pārcelta uz netālo Kerkoviusa namu (tagad Kalpaka bulvārī 4). Vecā skolas ēka pie Doma baznīcas tika nojaukta 1888. gadā, būvējot pilsētas muzeju. Šajā laikā skolā mācījušies Jānis Pliekšāns, Pēteris Stučka un citi vēlākie latviešu sabiedriskie darbinieki.
Rusifikācijas periodā 1894. gadā skolu pārveidoja par klasisko ģimnāziju, vēlāk — par valsts ģimnāziju (Государственная гимназия) ar krievu mācību valodu. 1919. gadā Stučkas valdība pārdēvēja to par '''Rīgas 1. vidusskolu''' ar latviešu mācību valodu, Latvijas Republikas laikā tika atjaunota Rīgas pilsētas 1. ģimnāzija, kuras direktors ilgu laiku bija Jānis Stiprais (1922–1935), tad Jānis Lapiņš (1935—1939). Pēc Latvijas okupācijas skolu atkal pārdēvēja par Rīgas 1. vidusskolu un 1944. gadā nosauca tās pirmā direktora Leona Paegles vārdā.
Pēc Latvijas Republikas atjaunošanas skola atguva Rīgas 1. ģimnāzijas vārdu, bet kopš 1996. gada tiek dēvēta par Rīgas Valsts 1. ģimnāziju.
Meklējot datus par skolas vēsturi, jāņem vērā, ka laika posmā, kad skolu sauca par Rīgas pilsētas 1. ģimnāziju, pastāvēja arī Rīgas Valsts 1. ģimnāzija, kas nav saistīta ar šajā rakstā minēto skolu.
.ki
.ki ir augšējā līmeņa domēns (ccTLD), kura paredzētais pielietojums ir saistīts ar Kiribati. Domēns izveidots 1995. gadā. Domēna sponsors ir Kiribati sakaru, transporta un tūrisma attīstības ministrija, bet domēnu reģistrēšanu nodrošina Telecommunications Authority of Kiribati.
Ārējās saites
Toppdomän
Mokši
Mokši ir Krievijas Pievolgas reģionā dzīvojoša somugru tauta. Viena no Mordvijas Republikas pamattautām, dažkārt tiek uzskatīta par mordviešu etnisko grupu. Runā mokšu valodā. Kopskaits tiek lēsts ap 300 tūkstošiem, no kuriem tikai apmēram puse dzīvo Mordvijā, tās rietumu daļā Mokšas upes baseinā, bet pārējie — sporādiski plašā reģionā gar Volgu, Sibīrijā un citur Krievijā. Ievērojama mokšu diaspora dzīvo Igaunijā, Austrālijā un ASV. Tatarstānas Kamskoje Ustjes apvidū dzīvo mokšu etniskā grupa karataji (ap 100 cilvēku), kas runā tatāru valodā ar mokšu valodas piejaukumu.
Vēsture
Pēc Ivana IV karagājiena uz Kazaņu 1540. gados mokšu augstmaņi zvērēja uzticību Maskavas kņazam. Mokšu zemes nonāca krievu muižnieku un klosteru īpašumā, kas intensīvi līdz tam savas tradicionālās reliģijas piekopušās tautas sāka pievērst pareizticībai. Mokši, tāpat, kā erzji, plaši piedalījās vairākos dumpjos (tajā skaitā Viltusdmitrija I un Pugačova vadībā). Sākot no 17. gadsimta daļa mokšu pārceļas uz zemēm austrumos no Volgas un jau 18. gadsimtā plaši apdzīvo Samaras, Ufas un Orenburgas guberņas, kā arī teritorijas aiz Urāliem. Vēsturiskajā teritorijā palikušie tiek ar varu kristīti un intensīvāk kā jaunajās teritorijās pārkrievojas.
1920. gados sākās nacionālo autonomiju veidošana Krievijā. Attiecībā uz mordviešiem radās problēma noteikt teritoriju ar to dominējošo apdzīvotību, jo erzji un mokši pietiekoši lielā skaitā dzīvoja 25 guberņu teritorijās. No 1925. līdz 1928. gadam Penzas, Ņižņijnovgorodas, Saratovas un Simbirskas guberņās tika izveidoti vairāk kā 30 mordviešu nacionālie pagasti. 1928. gadā no Ņižņijnovgorodas, Penzas un Simbirskas guberņu daļām ar ievērojamu erzju un mokšu īpatsvaru tika izveidota Saranskas (vēlāk — Mordviešu) apvidus, ko 1930. gadā reorganizēja par Mordviešu autonomo apgabalu.
Henkss
Henkss var būt:
Sojuz TMA-18
Sojuz TMA-18 (ru; en) bija pilotējams Krievijas kosmosa kuģis apkalpes nogādāšanai uz Starptautisko kosmisko staciju (SKS).
Starts notika. Uz zemes nolaižamais aparāts atgriezās.
Apkalpes
Kuģa Sojuz TMA-18 apkalpe augšupceļā un lejupceļā:
Rezerves apkalpe:
Lidojuma gaita
Starts notika 04:04:33 UTC no Baikonuras kosmodroma ar nesējraķeti Sojuz-FG.
Ar SKS kosmosa kuģis saslēdzās 4. aprīlī 05:24:50 UTC pie moduļa Poisk.
Atvienošanās no stacijas bija paredzēta 01:39 UTC, bet tā nenotika tehnisku sarežģījumu dēļ. Tika nolemts atvienošanos pārcelt uz 25. septembri, lai atrastu kļūmes iemeslu. Drīz tika noskaidrots, ka datoram tika dots signāls, ka pārejas telpa nav hermetiska. Vēlāk izrādījās, ka saslēgšanās mehanismā bija iekļuvusi nolūzusi skrūve.
Sojuz TMA-18 atvienojās 02:02:12 UTC. Kosmosa kuģa dzinēji bremzēšanas manevram tika ieslēgti 04:31:17 UTC. Nolaižamais aparāts veica nosēšanos 05:23 UTC 35 km uz dienvidaustrumiem no Arkalikas Kazahstānā.
Ebe Kamargu
Ebe Marija Kamargu (dzimusi, mirusi ) bija brazīliešu aktrise un dziedātāja. Viņa tiek uzskatīta par "Brazīlijas televīzijas karalieni".
Konsuls (Roma)
Konsuls (, saīsinājums - cos.) — augstākā vēlētā valsts amatpersona Romas republikas laikā. No 509. gada p. m. ē., kad Romā nodibinājās republika, konsulus sauca par pretoriem (praetor), tomēr kopš 305. gada p. m. ē. to tituls bija konsuli, bet par pretoriem sauca amatpersonas ar citām funkcijām.
Romas republikā katru gadu tika ievēlēti divi konsuli, kas ar varu mainījās reizi mēnesī. Katram no tiem bija vienāda vara ar veto tiesībām vienam pret otru. Konsuli darbojās relatīva miera laikā, militāro briesmu gadījumā tika ievēlēts viens diktators. Minimālais vecums, no kura varēja ievēlēt par konsulu — 41 gads patricietim, 42 gadi — plebejam (kopš 366. gada p. m. ē.). Šāds modelis pastāvēja, lai nepieļautu monarhijas veidošanos republikā.
Pēc Augusta Oktaviāna nākšanas pie varas un Romas impērijas izveidošanās, konsula amats kļuva ceremoniāls goda amats bez reālas varas.
Vēsture
Pēc pēdējā Romas karalistes karaļa padzīšanas 509. g. p. m. ē, daļu karaļa varas funkciju piešķīra vēlētai institūcijai, kas speciāli tika radīta tā, lai nepieļautu monarhijas atjaunošanos. Pirmos republikas gadsimtus konsulus sauca par pretoriem (vadoņiem), jo viens no viņu galvenajiem uzdevumiem bija vadīt Romas karaspēku. Viņus ievēlēja neregulāri, parasti tad, kad republika devās karā. Ap 300. g. p. m. ē lietošanā nostiprinās "konsuls", kā šī amata nosaukums.
Pēc tradīcijas, līdz 367. g. p. m. ē konsula amatus ieņēma tikai Romas patricieši, taču tad tika pieņemts lēmums, ka vismaz no vienam no konsuliem jābūt plebejam. Taču par konsuliem arī vēlāk parasti ievēlēja šauras valdošo ģimeņu grupas pārstāvjus. Pētot konsulu vārdus, vēsturnieki uzskata, ka plebeju pārstāvji arī agrāk ir ievēlēti par konsuliem, taču iekšpolitisko cīņu rezultātā uz ilgāku laiku patricieši bija sagrābuši šo amatu savā kontrolē.
.kw
.kw ir augšējā līmeņa domēns (ccTLD), kura paredzētais pielietojums ir saistīts ar Kuveitu. Domēns izveidots 1992. gadā. Domēna sponsors ir Ministry of Communications, bet domēnu reģistrēšanu nodrošina Kuwait Institute for Scientific Research. Domēnu reģistrācija ir iespējama tikai trešajā līmenī zem šādiem otrā līmeņa domēniem: .edu.kw, .com.kw, .net.kw, .org.kw un .gov.kw.
Ārējās saites
Toppdomän
Brandenburg
Brandenburg var būt:
Kalendārs
Kalendārs ir lielu laika posmu skaitīšanas sistēma, kura balstīta galvenokārt uz Saules (Saules kalendārs) un Mēness (Mēness kalendārs) kustību debesīs. Pastāv kalendāri, kuru pamatā ir arī citu objektu kustība, piemēram, Senās Ēģiptes kalendārā gads ir laika posms, kurš paiet starp diviem Sīriusa lēktiem. Tomēr šādi kalendāri ir samērā reti.
Vārds kalendārs ir radies no romiešu vārda kalendae, kā sauca katra mēneša pirmo dienu.
Kleiverts
Kleiverts var būt:
Hīu (stacija)
Hīu (et) ir pieturas punkts Tallinas-Keilas dzelzceļa līnijā Tallinas pilsētas Nemmes rajonā un atrodas 9 km attālumā no Tallinas centrālās dzelzceļa stacijas. Hīu pietur lielākā daļa Pēskilas, Keilas, Paldiski, Rīsiperes un Kloga-Rannas virzienā kursējošo elektrovilcienu (izņemot Keilas ekspresi).
Stacijas ēka
Pirmā Hīu stacijas ēka bija vienkāršs, pasažieru vajadzībām pielāgots dzelzceļa vagons. 1929. gadā tika pabeigta monolītā degslānekļa ķieģeļu ēka ar biļešu kasi un uzgaidāmo telpu. Kopš 1998. gada biļešu tirdzniecība Hīu stacijas ēkā vairs nenotiek. 1997. gadā stacijas ēka iekļauta valsts kultūras pieminekļu sarakstā. Pašlaik stacijas ēkas telpas izīrētas komercdarbībai.
Apkārtne
Uz ziemeļiem no stacijas atrodas nozīmīgs vēsturiskās infrastruktūras objekts - Pētera I jūras kara flotes noliktavas.
Satiksme
Blakus Hīu stacijai atrodas autobusu pietura Hiiu jaam, kur iespējams veikt pārsēšanos uz sekojošiem Tallinas pilsētas autobusu maršrutiem:
Kosmos-2495
Kosmos-2495 (Космос-2495) bija Krievijas militārais pavadonis. Palaists 2014. gada maijā.
Par kosmiskā aparāta parametriem un uzdevumiem ir maz oficiālas informācijas. Neatkarīgi eksperti secinājuši, ka Kosmos-2495 ir Kobalt-M sērijas izlūkošanas pavadonis ar optisko kameru. Tas apgādāts ar divām mazām kapsulām un vienas lielas kapsulas, kurās uz zemi var nogādāt uzņemto attēlu filmas. Pavadonis izgatavots CSKB Progress.
Kosmiskais aparāts tika palaists 13:49:35 UTC ar nesējraķeti Sojuz-2.1a no Pļeseckas kosmodroma. Pēc veiksmīgās palaišanas tam piešķirts nosaukums Kosmos-2495.
Domājams, mazās kapsulas nolaidušās 20. jūnijā 08:08 UTC un 3. jūlijā 04:02 UTC.
Dīvainības saistītas ar galvenā nolaižamā aparāta nolaišanos. Krievijas aizsardzības ministrija, līdzīgi kā citos šīs sērijas kosmisko aparātu lidojumos, nedeva nakādu informāciju par kapsulas nolaišanos. Rietumu eksperts Džonatans Makdovels pēc datiem, ka Kosmos-2495 kopš 2014. gada 2. septembra nav vairs orbītā, un ja tas nolaidies ierastajā vietā, izskaitļoja, ka tā nolaižamais aparāts veicis nolaišanos aptuveni 18:28 UTC Orenburgas apgabalā Krievijā. Šo versiju apstiprina Kazahstānā cilvēku novērotās degošās atlūzas 2. septembrī 18:14 UTC, tieši laikā, kad pēc aprēķiniem vajadzētu notikt pavadoņa sistēmu nodalījuma sadegšanai Zemes atmosfērā. Savukārt 3. septembrī aptuveni 04:30 UTC virs Kolorādo un Vaiomingas novērota kosmisko atlūzu sadegšana. Tas varētu notikt, ja Kosmos-2495 pēc plānotās nolaišanās Krievijā veicis vēl septiņus apriņķojumus ap Zemi un tad iegājis atmosfērā virs ASV. Makdovels secina, ka varētu būt notikusi bremzēšanas manevra atcelšana, bet pavadonis sadalījies vairākās daļās. Viena daļa, piemēram, nolaižamais aparāts iegāja atmosfērā virs Kazahstānas un nolaidās Krievijā, bet sistēmu nodalījums palika orbītā vairākas stundas un tad nekontrolēti iegāja atmosfērā virs ASV.
9. septembrī Krievijas aizsardzības ministrija, atbildot uz ziņām par pavadoņa sadegšanu virs ASV, paziņoja, ka "Krievijas pavadoņu grupējums darbojas paredzētajā režīmā" un "nekādu noviržu no to normālās darbības nav".
Malcolm Lincoln
Malcolm Lincoln ir igauņu duets, kas tika izveidots 2009. gada oktobrī. Dueta dalībnieki ir Robins Jūkentāls un Madiss Kubu. Malcolm Lincoln kopā ar bekvokālistu grupu Manpower 4 uzvarēja Eesti Laul 2010, Igaunijas atlasē Eirovīzijai, ar dziesmu "Siren" un pārstāvēja Igauniju 2010. gada Eirovīzijā. Savā pusfinālā viņi ieņēma 14. vietu, kas neļāva kvalificēties finālam. Duets pie sava nosaukuma tika, pateicoties šovam Kes tahab saada miljonäriks? (igauņu versija "Kurš grib būt miljonārs?"), kur Malcolm Lincoln tika sniegta kā nepareiza atbilde kādā jautājumā. 2010. gada aprīlī duets parakstīja līgumu ar ierakstu kompāniju Universal Music. Malcolm Lincoln 2010. gada maija beigās izdos savu studijas albumu Loaded With Zoul.
Brīvības statuja
Skulptūra attēlo sievieti, kas labajā rokā tur lāpu un kreisajā — grāmatu, uz kuras ierakstīts Neatkarības deklarācijas parakstīšanas datums — (en). Kopējais statujas augstums no zemes līdz lāpas augšgalam sasniedz 93 metrus, pati statuja ir 33 metrus augsta.
Pjotrs Naļičs
Pjotrs Naļičs (ru; dzimis Maskavā, PSRS) ir krievu dizedātājs. P. Naļičs pārstāvēja Krieviju 2010. gada Eirovīzijā ar dziesmu "Lost and Forgotten". Savā pusfinālā viņš ieņēma 7. vietu, kas ļāva kvalificēties finālam. Finālā tika ieņemta 11. vieta.
Biogrāfija
Pjotrs Naļičs ir beidzis Maskavas Arhitektūras institūtu. Īslaicīgi strādājis par arhitektu, tad pilnīgi pievērsies mūzikai. Beidzis bērnu mūzikas skolu, klavieru klasi; mācījies Akadēmiskajā mūzikas koledžā pie Maskavas Valsts konservatorijas, Vokālajā nodaļā; patlaban mācās akadēmisko dziedāšanu Gņesinu vārdā nosauktajā Krievijas Mūzikas akadēmijā, Vokālajā fakultātē (kopš 2010).
2007. gada pavasarī YouTube ievietotais P. Naļiča dziesmas "Gitar" klips neilgā laikā kļuva ļoti populārs. Sekoja aicinājumi uz koncertiem, un P. Naļičs izveidoja savu grupu "Музыкальный коллектив Пeтра Налича" ("Pjotra Naļiča muzikālais kolektīvs"). Kopā ar grupu P. Naļičs koncertē kopš 2007. gada Koncertu repertuārā P. Naļičs iekļauj lielākoties savas dziesmas, kā arī neapolitāņu dziesmas un krievu tautasdziesmas. P. Naļiča mūzikā jūtama atšķirīgu stilu, kā arī dažādu tautu mūzikas un folkloras ietekme. P. Naļiča labā balss un melodiskās dziesmas, kurās apvienots liriskums un ironija, kā arī viņa harismātiskā personība, lieliskā humora izjūta un emocionālā inteliģence piesaista ne tikai Krievijas, bet arī ārzemju klausītājus. Ārpus Krievijas P. Naļičs ar grupu koncertējis Ukrainā, Latvijā (2010. gada maijā), Beļģijā, Vācijā, Austrijā, Grieķijā, Norvēģijā u. c.
Paralēli popmūzikai P. Naļičs kopš 2006. gada aktīvi pievērsies arī akadēmiskajai mūzikai. Kā Irinas Muhinas vadītās operas studijas "Orfejs" dalībnieks viņš piedalās operu iestudējumos, dziedot tenora lomas. Jau ir notikuši arī vairāki koncerti, kuros P. Naļičs dziedājis operu ārijas un krievu un aizrobežu komponistu romances.
P. Naļičs pats zīmē savu koncertu afišas un ilustrācijas savām dziesmām un disku vāciņiem.
Grupas "Музыкальный коллектив Пeтра Налича" sastāvs (2011)
Pjotrs Naļičs – vokāls, klavieres, ģitāra, akordeons
Sergejs Sokolovs – domra, ģitāra, vokāls
Konstantīns Švecovs – ģitāra
Jurijs Kostenko – saksofons, flauta
Dmitrijs Simonovs – basģitāra
Deniss Marinkins – bungas
Dmitrijs Tjuze – ģitāra
Oskars Čuntonovs – taustiņinstrumenti
Praiss
Praiss var būt:
Ducis ir lētāk (1950. gada filma)
"Ducis ir lētāk" (en) ir 1953. gada ASV ģimenes kinokomēdija, kas veidota pēc Frenka Bankera Gilbreta jaunākā un Ernestīnes Gilbretas Kerijas tāda paša nosaukuma romāna motīviem. Filmas režisors ir Volters Langs. Filmā stāstīts par ģimeni ar 12 bērniem. Šī filma ir balstīta uz Frenka Bankera Gilbreta vecākā ģimenes dzīvesstāsta.
2003. gadā iznāca filmas rīmeiks "Ducis ir lētāk", kurā atšķirībā no šīs filmas Gilbretu ģimeni aizstāja Beikeru ġimene. Filmu uzņēmusi studija 20th Century Fox.
Vera Muhina
Vera Muhina (ru; 1889–1953) bija Latvijas krievu izcelsmes tēlniece.
Dzīvesgājums
Pēc kara dzīvoja Padomju Krievijā un PSRS, piedalījās Ļeņina monumentālās propagandas plāna realizēšanā. 1937. gadā izveidoja monumentu "Strādnieks un kolhozniece" PSRS paviljonam Pasaules izstādē Parīzē. Kopš 1939. gada šī 24 metrus augstā skulptūra atrodas pie izstāžu kompleksa ieejas Maskavā, kopš 1947. gada tā ir kinostudijas "Mosfiļm" emblēma.
Starptautiskais Slāvu Kanāls
Starptautiskais Slāvu Kanāls (SCI) ir televīzija Ukrainā, kas raida kopš.
Vera Muhina
Dzīvesgājums
Mirusi 1953. gada 6. augustā Maskavā.
Leģendas
Vera Muhina, iespējams, ir arī Padomju Savienībā populāro glāžu "graņonku" (250 ml stikla glāžu ar skaldnēm) autore.
Manpower 4
Manpower 4 ir igauņu mūzikas grupa, kas tika izveidota 2009. gadā. Manpower 4 kopā ar Malcolm Lincoln uzvarēja Eesti Laul 2010, Igaunijas atlasē Eirovīzijai, ar dziesmu "Siren" un pārstāvēja Igauniju 2010. gada Eirovīzijā. Savā pusfinālā viņi ieņēma 14. vietu, kas neļāva kvalificēties finālam.
Kivimē (stacija)
Kivimē (et) ir pieturas punkts Tallinas-Keilas dzelzceļa līnijā Tallinas pilsētas Nemmes rajonā un atrodas 10 km attālumā no Tallinas centrālās dzelzceļa stacijas. Kivimē pietur lielākā daļa Pēskilas, Keilas, Paldiski, Rīsiperes un Kloga-Rannas virzienā kursējošo elektrovilcienu (izņemot Keilas ekspresi).
Apkārtne
Uz ziemeļiem no stacijas atrodas nozīmīgs vēsturiskās infrastruktūras objekts - Pētera I jūras kara flotes noliktavas.
Satiksme
Blakus Kivimē stacijai pie Pērnavas šosejas atrodas autobusu pietura Kivimäe jaam, kur iespējams veikt pārsēšanos uz sekojošiem Tallinas pilsētas autobusu maršrutiem:
Dīzels
Dīzels vai dīzelis var būt:
Somaiņi
Somaiņi (Marsupialia) ir apvienotās somaiņu infraklases (Metatheria) zīdītāju augstākā kārta, kas pieder dzemdētājzīdītāju apakšklasei (Theria). Somaiņu augstākā kārta apvieno mūsdienu dzimtas un sugas, kas pieder Amerikas somaiņiem (Ameridelphia) un Austrālijas somaiņiem (Australidelphia). Pazīstamākie somaiņi ir oposumi, ķenguri, valabiji un koalas. Plēsēji ir peļsomaiņi, caunsomaiņi, velnsomaiņi, vilksomaiņi un kurmjsomaiņi. Somaiņi savu nosaukumu ieguvuši, pateicoties vēdera somai, kāda ir somaiņu mātītēm un kurā tās nēsā savus mazuļus.
Tā kā somaiņu augstākā kārta (Marsupialia) aptver tikai mūsdienu sugas, tad sistemātiķi ir izveidojuši apvienoto somaiņu infraklasi (Metatheria), kurā sistematizēti gan aizvēsturiskie somaiņi, gan mūsdienu somaiņi.
Izplatība
Somaiņiem ir ļoti plašs izplatības areāls. Tie aizpilda dažādas ekoloģiskās nišas, sākot ar tuksnešiem un sausajiem krūmājiem Austrālijā un beidzot ar tropiskajiem lietus mežiem Dienvidamerikā. Somaiņu apakšklasē ir apmēram 334 mūsdienās dzīvojošas sugas, no kurām 70% dzīvo Austrālijā, Jaungvinejā un reģiona tuvējās salās. Pārējās 100 sugas mājo Amerikā, galvenokārt Dienvidamerikā, 13 sugas ir sastopamas Centrālamerikā un 1 Ziemeļamerikā ārpus Centrālamerikas reģiona. Vismaz viena suga ūdens oposums (Chironectes minimus) ir pielāgojusies dzīvei ūdenī.
Vēsture
Ilgu laiku sistemātiķi ir diskutējuši par zīdītāju 3 apakšklasēm: pirmzīdītājiem, somaiņiem un placentāļiem, to savstarpējo radniecību, līdzībām un atšķirībām. Ja salīdzina zobus un vairošanās sistēmu, tad somaiņi ir tuvāk radniecīgi placentāļiem. Šo radniecību nostiprina arī ģenētiskie un molekulārie pētījumi, liekot zinātniekiem izmainīt sistemātiku un izveidot jaunu apakšklasi - dzemdētājzīdītājus (Theria), kas apvieno placentāļu un somaiņu infraklases. Turklāt somaiņiem ir izdalīta apvienotā somaiņu infraklase (Metatheria), kurā apvienotas vairākas aizvēsturisko somaiņu kārtas un mūsdienu somaiņu augstākā kārta (Marsupialia)
Evolūcija
Somaiņi un placentāļi no pirmzīdītājiem atdalījās krīta perioda laikā. Tā kā senajām fosilijām nav saglabājušies mīkstie audi, kā arī, protams, nav saglabājusies vēdera soma, kas liecina par dzīvnieka piederību konkrētai infraklasei, tad senos somaiņus un senos placentāļus atšķir pēc zobiem. Primitīvajiem somaiņiem ir 4 pāri dzerokļu katrā žoklī, toties senajiem placentāļiem nekad nav vairāk par 3 pāriem dzerokļu. Lietojot šos kritērijus, ir zināms, ka senākais somainis bija aizvēsturiskais Ķīnas oposums (Sinodelphys szalayi), kura fosilijas tika atrastas Ķīnā un kurš dzīvoja pirms 125 miljoniem gadu. Senākās placentāļu fosilijas ir apmēram tikpat vecas, un arī tās ir atrastas Āzijā.
Superkontinents Pangeja sadalījās apmēram 100 miljonu gadu laikā ziemeļu kontinentā Laurāzijā un dienvidu kontinentā Gondvanā. Laikā, kad mūsdienu Ķīnas teritorijā attīstījās somaiņi, Ķīnu un Austrāliju atdalīja Tetisa jūra. Laurāzijas somaiņi izplatījās rietumu virzienā uz Ziemeļameriku, kas joprojām bija savienota ar Eirāziju. Pēc tam tie sasniedza Dienvidameriku, un caur Antarktīdu tie sasniedza Austrāliju. Laurāzijas somaiņi Eirāzijā ar laiku izmira, iespējams zaudējot dzīves telpu placentāļiem, toties Austrālijas somaiņiem attīstījās liela variācija. Veicot Austrālijas somaiņiem DNS analīzes, pierādās, ka tie visi ir Amerikas somaiņu pēcnācēji.
Anatomiskās īpatnības
Piena un īsto zobu maiņa ir daļēja. Visiem, izņemot vombatus, augšējo un apakšējo priekšzobu skaits atšķiras. To skaits var būt līdz 5/4. Diprotodonti (Diprotodontia) un mazpauguraiņi (Paucituberculata) ir palielinātu, uz priekšu vērstu apakšējo priekšzobu pāris (diprotodontija). Citas grupas ir poliprodontas - ar vairākiem maziem un nespecializētiem apakšējiem priekšzobiem.
Otrie un trešie pirksti sindikālajām sugām ir lielākoties pārklāti ar ādu un izskatās saplūduši, izņemot nagus. Bandikutveidīgie (Peramelemorphia) un diprotodonti ir sindikāļi. Citām kārtām ir atšķirti pirksti (polidaktīļi).
Kurmjsomaiņi (Notoryctemorphia) ir īpatnēja grupa dēļ to pielāgotības pazemes (fossorial) dzīves modelim. To priekšzobi nav ne īsti doprotodontiska, ne poliprotodontiska un to pēdas nav ne polidaktīlas, ne sindaktīlas.
Mazuļa attīstība
Somaiņiem salīdzinot ar citiem zīdītājiem ir ļoti īss grūsnības periods. Tas ir apmēram 4 - 5 nedēļas. Mazuļi piedzimst ļoti mazi un neattīstīti (dīgļa stadijā). Tie ir akli, bez matojuma, ļoti maziņi. Augumā tos var salīdzināt ar pupiņu. Pēc piedzimšanas mazulis, pieķeroties pie mātes kažoka matojuma, pārrāpo uz somu, kur sameklē piena dziedzeri un pie tā pieķeras. Vairākus mēnešus mazais embrijam līdzīgais mazulis zīž tikai pienu un turpina attīstīties līdz kļūst spējīgs izkāpt no somas un sākt mācīties baroties līdzīgi pieaugušajiem. Tomēr mazulis briesmu gadījumos un nakts laikā atgriežas mātes somā. Mazulis somā dzīvo apmēram gadu vai līdz nākamā mazuļa piedzimšanai. Mazulis pirmajos mēnešos, kamēra tam nav izveidojies apmatojums, nav spējīgs regulēt savu ķermeņa temperatūru un ir atkarīgs no mātes siltuma. Somā ir vienmērīga temperatūra (30 - 32 °C).
Somaiņiem atšķirībā no placentāļiem ir ļoti primitīva placenta, un tā nespēj ilgstoši pasargāt mazuli no mātes imūnsistēmas. Tādēļ mazulis piedzimst maz attīstīts un ir spiests attīstību turpināt salīdzinoši daudz bīstamākā vidē nekā placentāļu attīstība dzemdē. Primitīvā placenta atgādina olas dzeltenumu, ar kuru mazulis pirmajās attīstības dienās barojas, kamēr atrodas mātes dzemdē, un tāpat kā olas dzeltenums tā uzsūcas mazulī. Tā kā pēc piedzimšanas mazulim jāveic samērā garš ceļš līdz mātes somai, tam piedzimšanas brīdī salīdzinoši vislabāk ir attīstītas priekškājas. Priekškājām ir labi attīstīta sagrābšanas kustība, daudz labāk kā placentāļiem.
Vairošanās sistēma
Somaiņu vairošanās sistēma ievērojami atšķiras no placentāļiem. Mātītēm ir divas makstis un dzemdes, bet abas savienotas caur vienu atveri. Trešā, vidējā vagīna tiek izmantota dzemdībām. Šī vagīna var būt gan pastāvīga, gan izveidoties īsi pirms dzemdībām, atkarībā no sugas. Tēviņiem parasti ir divdaļīgs loceklis, kas atbilst mātītes divām vagīnām. Sēklinieku maisiņš atrodas priekšā loceklim.
Eihmanis
Eihmanis (de; sieviešu dzimtē Eihmane) ir vācu cilmes uzvārds. Cilvēki ar šo uzvārdu:
Akiba Rubinšteins
Jaunība un iepazīšanās ar šahu
Rubinšteins piedzima Lodzas guberņā rabīna ģimenē kā divpadsmitais bērns. Tēvs mira pirms dēla dzimšanas, un māte nodeva viņu audzināšanā pie vīra vecākiem. Pēc skolas beigšanas radinieki nosūtīja Rubinšteinu uz Belostoku, lai viņš izmācītos par Talmūda skolotāju. 14 gadu vecumā Rubinšteins pirmo reizi vēroja, kā divi viņa skolasbiedri spēlē šahu, un drīz vien pats aizrāvās ar šo spēli. Viņš iegādājās šaha mācību grāmatu un rūpīgi to izstudēja, pēc tam spēlēja ar vietējiem šahistiem. 1903. gadā pēc iegūtās 5. vietas turnīrā Kijivā Rubinšteins pameta studijas, lai atlikušo mūžu veltītu šaham.
Šahista karjera
No 1907. līdz 1912. gadam Rubinšteins kļuva par vienu no spēcīgākajiem šahistiem pasaulē.
1907. gadā viņš uzvarēja Karlsbādes turnīrā un dalīja pirmo vietu Sanktpēterburgas starptautiskajā turnīrā. Lielākie panākumi tika gūti 1912. gadā, kad pēc kārtas uzvarēti 5 lieli turnīri: Sansebastjana, Pieštani, Breslava (Vācijas čempionāts), Varšava un Viļņa (Krievijas čempionāts). Tomēr šajos turnīros nepiedalījās tālaika šaha līderi Emanuels Laskers un Hosē Rauls Kapablanka.
Panākumi bija iemesls, lai Rubinšteinu uzskatītu par vienu no reālākajiem pasaules čempiona nosaukuma pretendentiem. Tomēr cerētais mačs ar Laskeru nenotika, jo Rubinšteinam ilgi nebija pa spēkam savākt prasīto balvu fondu, bet 1914. gada oktobrī paredzēto maču izjauca Pirmais pasaules karš.
Pēc kara Rubinšteins joprojām tika uzskatīts par vienu no spēcīgākajiem šahistiem, lai gan viņa panākumi vairs nebija tik iespaidīgi. Tomēr tika izcīnīta uzvara 1922. gada Vīnes turnīrā, apsteidzot Aleksandru Aļehinu. Tāpat Rubinšteins bija Polijas šaha izlases līderis 1930. gada šaha olimpiādē Hamburgā, kur viņš guva lielisku rezultātu, uzvarot 13 partijās un tikai 4 spēlējot neizšķirti, tā dodot izšķirošo ieguldījumu savas valsts uzvarā turnīrā. Pēc gada Rubinšteins ieguva šaha olimpiādes sudraba medaļu komandas sastāvā.
Slimība
Šajā laikā Rubinšteina spēlei bija raksturīga ļoti liela nevienmērība — lieliskas kombinācijas un tālredzīgi stratēģiskie plāni bieži mijās ar rupjām pārskatīšanās kļūdām, kas raksturīgas iesācējiem. Pēc 1932. gada Rubinšteina nervi neizturēja un sāka saasināties psihiskā kaite, kas vēlāk bija par pamatu šizofrēnijai. Rubinšteins nonāca speciālā ārstniecības iestādē Beļģijā, kur uzturējās līdz mūža beigām atlikušos 29 gadus vairs nepiedaloties šaha sacensībās. Brīnumainā kārtā viņam izdevās izdzīvot Otrā pasaules kara laikā, kad nacisti bija okupējuši Beļģiju un notika holokausts.
1950. gadā Starptautiskā šaha federācija FIDE par lielajiem nopelniem šahista karjeras laikā viņam piešķīra starptautiskā lielmeistara nosaukumu.
Šaha mantojums
Rubinšteins atstāja milzīgu ietekmi uz šaha teoriju. Daudzas viņa izstrādātās atklātņu shēmas dāmas gambītā, Nimcoviča aizsardzībā, franču aizsardzībā, sicīliešu aizsardzībā, angļu atklātnē joprojām ir saglabājušas savu aktualitāti. Rubinšteinam piemīta lieliska galotņu spēles tehnika. Īpaši viņam padevās torņu galotnes, kurās ir ļoti grūti realizēt pārsvaru. Atzīmējot Rubinšteina nopelnus Polijas šaha federācija Polaņicazdrojā rīko memoriālos turnīrus viņa atcerei.
Krievijas hokeja izlase
2023. gadā tā atrodas 3. vietā Starptautiskās hokeja federācijas vīriešu hokeja izlašu rangā. No 2021. gada, dopinga skandāla dēļ, spēlēja kā Krievijas Olimpiskās komitejas (KOK) izlase, bet kopš 2022. gada sakarā ar Krievijas iebrukuma Ukrainā, nepiedalās Starptautiskās hokeja federācijas rīkotos sporta sacensībās.
Hārvijs
Hārvijs var būt:
Fāzes modulācija
Fāzes modulācija ir modulācijas veids, kur signāls modulē nesējfrekvences fāzi. Atšķirībā no frekvences modulācijas, šī metode nav īpaši populāra analogiem signāliem, jo tai nav īpašu priekšrocību un ir nepieciešams ļoti sarežģīts uztvērējs, kā arī ir problemātiski atšķirt vai signāla fāze ir 0° vai 180°. Lietojot fāzes modulāciju (un frekvences modulāciju) raidītāja izstarotā jauda nav atkarīga no pārraidāmā signāla, tā vienmēr ir 100% (atšķirībā no amplitūdas modulācijas).
Digitālā fāzes modulācija
Digitālajā fāzes modulācijā (en) modulējošais signāls var pieņemt tikai noteiktas vērtības.
Bisektrise
Bisektrise (no la — 'divi' un sectio — 'nogriešana') ir stars, kas sākas leņķa virsotnē un dala leņķi divās vienādās daļās. Bisektrise ir arī visu to leņķa iekšpusē esošo punktu kopa, kuri atrodas vienādā attālumā no leņķa malām.
Kristina (dziedātāja)
Kristīna Pelākova, pseidonīms Kristina (sk; dzimusi Svidnīkā, Slovākijā) ir slovāku dziedātāja. Kristīna uzvarēja Slovākijas nacionālajā atlasē 2010. gada Eirovīzijai un pārstāvēja Slovākiju 2010. gada Eirovīzijā ar dziesmu "Horehronie". Savā pusfinālā viņa ieņēma 16. vietu, kas neļāva kvalificēties finālam. Nacionālajā atlasē viņa saņēma lielāko skatītāju balsu skaitu un žūrijas vērtējumā palika 2. vietā. "Horehronie" sasniedza Slovākijas topu 1. vietu. Savu studijas albumu ....ešte váham izdeva 2008. gadā.
Bisektrise
Plaknē uzzīmētam leņķim bisektrisi var viegli konstruēt, izmantojot cirkuli un lineālu.
Leņķa bisektrise
Leņķa bisektrise ir stars, kas novilkts no leņķa virsotnes un sadala leņķi divās vienādās daļās. Leņķa bisektrisi var uzzīmēt, izmantojot transportieri.
Trijstūra bisektrise
Trijstūra bisektrise ir trijstūra leņķa bisektrises nogrieznis, kas atrodas trijstūra iekšpusē.
Trijstūra bisektrisei piemīt šādas īpašības:
Mediāna (ģeometrija)
Mediāna ir nogrieznis trijstūra iekšpusē, kas trijstūra virsotni savieno ar pretējās malas viduspunktu. Tā sadala trijstūri divās daļās ar vienādiem laukumiem. Mediāna sadala leņķi vienādās daļās tikai tad, ja leņķa sānu malas ir vienāda garuma (tādā gadījumā mediāna sakrīt ar bisektrisi un trijstūris ir vienādsānu).
Visas trīs trijstūra mediānas krustojas vienā punktā, kas sakrīt ar trijstūra masas centru. Masas centrs mediānas dala attiecībā 2:1, skaitot no virsotnes. Mediānas trijstūri sadala sešos vienlielos trijstūros.
Trijstūra garākajai malai atbilst īsākā mediāna.
Garums taisnleņķa trijstūra mediānai, kas novilkta no taisnā leņķa virsotnes, ir vienāds ar pusi no hipotenūzas garuma.
Nokia X
Nokia X bija Somijas uzņēmuma Nokia viedtālrunis. Pirmais no Nokia X saimes ierīcēm, kuras darbojās ar Linux bāzētu operētājsistēmu Nokia X platform. Izlaists 2014. gada februārī.
Pēc tam, kad uzņēmumu Nokia nopirka Microsoft, 2014. gada 17. jūlijā paziņots, ka Nokia X saimes telefonu tālāka izstrāde tiek pārtraukta.